ബാത്, അൽ-ഖുതും, അൽ-അയ്ൻ പുരാവസ്തുപ്രദേശങ്ങൾ

BC- മൂന്നാം സഹസ്രാബ്ദത്തിലെ നെക്രോപോളിസുകളുടെ ഗണമാണ് ബാത്' അൽ-ഖുതും, അൽ-അയ്ൻ എന്നിവിടങ്ങളിലെ പുരാവസ്തുപ്രദേശങ്ങൾ എന്ന പേരിൽ അറിയപ്പെടുന്നത്. (ഇംഗ്ലീഷ്: Archaeological Sites of Bat, Al-Khutm and Al-Ayn ) 1988-ൽ യുനെസ്കോ ഇവയെ ലോകപൈതൃക കേന്ദ്രങ്ങളുടെ പട്ടികയിൽ ഉൾപ്പെടുത്തി. 

 ബാത് 
ബി.സി 3000ത്തിനോടടുത്ത്  സുമേറിയരുമായി ചെമ്പ്, ദാതുക്കൾ (ഡിയോറൈറ്റ്) എന്നിവയുടെ വ്യാപാരം ഇവിടെ നിലനിന്നിരുന്നതായി കരുതുന്നു.Evaluation Advisory Body of UNESCO  ഗിൽഗമെഷ് ഇതിഹാസം തുടങ്ങിയ പല സുമേറിയൻ കൃതികളിലും ഇതിനെ ഡിൽമൺ എന്ന് രേഖപ്പെടുത്തിയിട്ടുണ്ട്. 100ഓളം ശവകുടീരങ്ങളാണ് ബാതിൽ ഉള്ളത്.  വൃത്താകാരത്തിലുള്ള നിർമിതികളും ഇവിടെ കാണപ്പെടുന്നു. 1972-ൽ  Karen Frifelt എന്നയാളുടെ നേതൃത്വത്തിൽ ഇവിടെ ഗവേഷണം നടത്തിയ ഡാനിഷ് സംഘം, തുടർച്ചയായി 4000വർഷത്തോളം ഇത് ഒരു ജനവാസമേഖലയാണ് എന്ന് കണ്ടെത്തിയിരുന്നു.

 അൽ-ഖുതും 
പ്രധാനമായും ഒരു കൽ കോട്ടയുടെ ശേഷിപ്പുകളാണ് അൽ-അക്തുമിൽ ഇന്നുള്ളത്. കല്ലുകൊണ്ടുതന്നെ നിർമിച്ച 20മീറ്റർ വ്യാസമുള്ള ഒരു ഗോപുരത്തിന്റെ ശേഷിപ്പുകളും ഇവിടെ കാണാം. ബാതിനിന്നും 2കി.മീ പടിഞ്ഞാറുമാറി ഈ നഗരം സ്ഥതിചെയ്യുന്നു.

 അൽ-അയ്ൻ 
ഒരു ചെറിയ നെക്രോപോളിസാണ് അൽ-അയ്ൻ. മറ്റു രണ്ടും അപേക്ഷിച്ച് ഇത് പൊതുവെ മെച്ചപ്പെട്ട സ്ഥിതിയിലാണ് ഇന്ന് നിലനിൽക്കുന്നത്. ബാത് പുരാവസ്തുകേന്ദ്രത്തിൽനിന്നും 22 കി.മീ തെക്ക്-കിഴക്കായാണ് ഈ നെക്രോപോളിസ് സ്ഥിതിചെയ്യുന്നത്.

 പുറത്തേക്കുള്ള കണ്ണികൾ 

 അവലംബം 

വർഗ്ഗം:ഒമാനിലെ ലോകപൈതൃകകേന്ദ്രങ്ങൾ